O‘zbekiston Tashqi ishlar vazirligida Tojikistonning yangi tayinlangan elchisi qabul qilindi

O‘zbekiston tashqi ishlar vaziri Abdulaziz Kamilov Tojikistonning yangi tayinlangan elchisi Sodiq Imomiyni qabul qildi, deya xabar bermoqda Tashqi ishlar vazirligi matbuot xizmati.

Elchi ishonch yorliqlari nusxasini Abdulaziz Kamilovga topshirgan. Suhbat davomida O‘zbekiston—Tojikiston munosabatlarining ba’zi masalalari muhokama qilingan.
Muloqot chog‘ida O‘zbekistonning Shanxay hamkorlik tashkilotida raisligi doirasi Toshkent shahrida bo‘lib o‘tadigan tadbirlarda Tojikiston delegatsiyasi ishtirokining amaliy jihatlari yuzasidan fikr almashilgan.
Uchrashuvda tomonlarni qiziqtirgan boshqa masalalar ham ko‘rib chiqildi.